cyanic-selkie/wikianc huggingface dataset:
Pascal (forritunarmál)
Bendlar
var pointer_to_b: a;
Hér er breytan pointer_to_b bendir á tagið b, færsla. Til að búa til nýja færslu og setja gildin 10 og A í svæðin a og b í skránni myndi forritið verða svona; new(pointer_to_b); pointer_to_b^.a := 10; pointer_to_b^.b := 'A'; pointer_to_b^.c := nil; ... Hægt er að búa tiltengdan lista með því að nota tag með bendli (c) í skránna.
Flæðisskipanir
Pascal er mótað forritunuarmál. Sem þýðir að flæði er stjórnað með stöðluðum setningum, án 'go to' skipana.
while a <> b do writeln('Waiting'); if a > b then writeln('Condition met') else writeln('Condition false'); for i := 1 to 10 do writeln('Iteration: ', i:1); repeat a := a + 1 until a = 10;
Stefjur og föll
Pascal mótar forrit í stefjur og föll.
Fuglafjörður
right|thumb|250px|Fuglafjörður Fuglafjörður (færeyska: Fuglafjørður) er bær og fjörður í Færeyjum, staðsettur á austurströnd Eysturoy. Árið 2015 voru íbúar bæjarins um það bil 1500 manns. Póstnúmer bæjarins er FO 530. Knattspyrnufélag bæjarins heitir Íþróttarfelag Fuglafjarðar og er almennt þekkt sem ÍF.
Pascal (forritunarmál)
Stefjur og föll
Stefjur og föll geta komið innan hvers annars eins djúpt og maður vill og 'program' setningin er alltaf sú ysta.
Hver stefja eða fall getur haft sínar eigin skilgreiningar á goto merkjum, föstum, tögum, breytum og öðrum skilgreiningum sem þurfa öll að vera í þessari röð. Krafan um þessa röð var í upphafi til þessa að geta þýtt á hagkvæman hátt með því að lesa aðeins einu sinni yfir. Flestir nútíma þýðendur hafa hins vegar fallið frá þessari ströngu kröfu um röðun.
Þýðendur
Fjölmargir Pascal þýðendur eru fáanlegir fyrir almenning:
Hægt er að skoða mjög ítarlegan lista á Pascaland. Síðan er á frönsku en er bara listi með tenglum á þýðendur. Pascal Central er síða með upplýsingum um Pascal fyrir þá sem forrita fyrir Mac. Þar eru margar áhugaverðar greinar og kennsluefni sem vert er að kíkja á.
Staðlar
Árið 1983 var forritunarmálið staðlað samkvæmt alþjólega staðlinum ISO/IEC 7185 ásamt nokkrum sérlenskum stöðlum, t.d. hinn ameríska ANSI/IEEE770X3.97-1983. Viðbætur voru svo settar inn í Pascal staðalinn 1990 sem ISO/IEC 10206.
ISO 7185 var skilgreindur sem útskýringar á forritunarmáli Wirts frá 1974 eins og því var lýst í notkunarleiðbeiningum og skýrslu [Jensen and Wirth] en bætti við "Conformant Array Parameters" sem stig 1 í staðlinum þar sem “Pascal without Conformant” er stig 0.
Niklaus Wirth leit sjálfur á útgáfuna frá 1974 sem “staðalinn” til að aðgreina hana frá útgáfum sem voru gerðar í CDC 6000 þýðandanum fyrir sértilvik.
Á stærri vélum var Pascal staðlinum almennt fylgt eftir en svo var ekki á IBM-PC. Á PC voru Borland þýðendurnir Turbo Pascal og Delphi með lang flesta notendur. Það er því miklvægt að reynda að skilja hvort tiltekin útfærsla tilheyri opinbera Pascal staðlinum eða útfærslu Borland á honum.
Gagnrýnisraddir
Þó að Pascal sé mjög vinsælt (reyndar vinsælla á níunda og tíunda áratugunum en nú) hafa eldri útgáfur af Pascal verið gagnrýndar fyrir að vera óhentugt fyrir “alvöru” forritun utan kennslu. Brian Kernighan frægur stuðningsaðili C forritunarmálsins setti fram sína helstu gagnrýni á Pascal 1981 í riti sínu Why Pascal Is Not My Favorite Programming Language. Hins vegar voru margir stór áfangar í hugbúnaðargerð forritaðir að miklum hluta í Pascal, eins og Apple Lisa og Macintosh (svo mikið að skilin fyrir C á Macintosh þurftu að notast við taggerðir úr Pascal).
Út frá reynslu sinni með Pascal (og áður ALGOL) þróaði Niklaus Wirth nokkur önnur forritunarmál: Modula, Modula-2 og Oberon. Þessi tungumál taka á mörgum gagnrýnisatriða Pascal og eru ætluð öðrum notendahóp, o.s.frv. en ekkert þeirra hefur náð jafn mikilli útbreiðslu eða vinsældum eins og Pascal.
Vallarakvæði
Vallarakvæði (Þorkelsdætrakvæði eða Systrakvæði) er sagnadans eða danskvæði sem er þekkt víða um Norðurlönd. Kvæðið segir frá tveimur dætrum Þorkels sem mæta förumanni (vallara). Hann biður þær um að giftast sér en þær segjast heldur vilja láta lífið. Hann drepur þær þá, tekur af þeim skrautklæði (eða skartgripi) og grefur síðan líkin. Eftir ódæðið kemur hann að húsi Þorkels þar sem hann biður þriðju dótturina um að hleypa sér inn og freistar hennar með klæðunum af systrum hennar. Hún þekkir aftur klæðin og vekur föður sinn sem drepur vallarann. Kvæðið er þekkt í Svíþjóð sem „Per Tyrssons döttrar i Vänge“ eða „Töres döttrar i Wänge“, á norsku sem „Torjusdøtrene“ og á dönsku sem „Truelses døttre“. Svipuð kvæði er að finna á Bretlandseyjum, til dæmis „Babylon“ eða „The Bonnie Banks o Fordie“ þar sem morðinginn eða morðingjarnir reynast vera bræður meyjanna.
Vallarakvæði hefur verið dansað og sungið af þjóðdansafélaginu Vefaranum í gegnum tíðina.
Evrópumeistaramót undir 21 árs karla í knattspyrnu
thumb|Bikar mótsins Evrópumeistaramót undir 21 árs karla í knattspyrnu er fótboltakeppni skipulögð af Knattspyrnusambandi Evrópu. Mótið er haldið á tveggja ára fresti og hefur verið til í núverandi mynd frá 1978. Fyrir stofnun þess var útsláttarkeppni undir 23 ára frá 1967 til 1970 og meistaramót undir 23 ára frá 1972 til 1976.
Aldurstakmark mótsins var lækkað niður í 21 ár fyrir meistaramótið 1978. Til þess að vera gildur leikmaður í mótinu þurfa leikmenn að vera á 21 aldursári eða yngri, en fyrir árið 2009 var leyft að leikmenn mættu vera á milli 21 árs og 23 ára í riðlakeppni mótsins.
Mótherjar liða í mótinu eru frá sama landi og landsliðið keppir við. Undantekning á þessari reglu var árið 2006-2007 þegar keppnin var í styttra lagi.
Mótið er bæði talið vera og er markaðsett á þann hátt að leikmenn liðana verði stjörnur landsliðsins. Leikmenn eins og Mesut Özil, Klaas Jan Huntelaar, Luís Figo og Petr Čech hófu allir landsliðsframa sinn í þessu móti.
Blásýra
Blásýra (sjaldnar vetnissýaníð) er afar rokgjarnt efni með efnaformúluna HCN. Blásýra er litlaus, baneitruð og gufar upp við 26 °C eða rétt fyrir ofan herbergishita.
Um 300 ppm af HCN í andrúmslofti er nóg til að drepa mann á nokkrum mínútum. Það hefur verið notað sem eitur og er meðal annars virka efnið í Zyklon B.
Heitið „blásýra“ er líka notað fyrir önnur skyld efni sem innihalda sýaníð (C≡N) hóp, þá helst kalíum sýaníð (KCN) sem er alþekkt þar sem margir þekktir einstaklingar (þ.m.t. nasistaforingjar) hafa fyrirfarið sér með því efni.
1. deild karla í knattspyrnu 2003
Leikar í '''1. deild karla í knattspyrnu''' hófust í 49. sinn árið 2003.
Lítla Dímun
thumb|right|Lítla Dímun. thumb|200|Staðsetning Lítla Dímun
Roberto Torres
Roberto Torres (fæddur 6. apríl 1972) er fyrrverandi knattspyrnumaður. Hann spilaði 1 leiki með landsliðinu.
Lítla Dímun
Lítla Dímun var áður konungseign en leigð Suðureyingum, einkum íbúum Hvalba. Hún var seld á uppboði árið 1850 og höfðu þá Hvalbabúar og Sandvíkingar tekið saman höndum um að bjóða í hana en faktorinn á Tvøroyri bauð á móti og seldist eyjan á nærri 5000 ríkisdali, sem var mjög hátt verð.
Grettir Ásmundarson
thumb|right|Grettir Ásmundarson. Mynd úr 17. aldar handritinu AM426.
Grettir sterki Ásmundarson eða Grettir sterki er aðalpersóna Grettis sögu. Hann var mikill óeirðarmaður og skapstór. Í sögunni er honum svo lýst að hann hafi verið „ódæll í uppvexti sínum, fátalaður og óþýður, bellinn bæði í orðum og tiltektum ... fríður maður sýnum, breiðleitur og skammleitur, rauðhærður og næsta freknóttur, ekki bráðger meðan hann var á barnsaldri“.
Uppvöxtur Grettis
Foreldrar Grettis, Ásmundur Þorgrímsson hærulangur og Ásdís Bárðardóttir, bjuggu á Bjargi í Miðfirði og ólst hann þar upp. Milli hans og Ásdísar móður hans var mikið ástríki en samkomulag þeirra feðganna var ekki gott, enda var Grettir mjög ódæll og reif meðal annars bak föður síns með ullarkömbum þegar hann átti að nudda hann og drap og misþyrmdi dýrum sem hann var settur til að gæta. Eldri bróðir Grettis hét Atli og þóttu þeir mjög ólíkir þótt vel færi á með þeim, Atli var hægur og hógvær og öllum féll vel við hann. Systur Grettis hétu Þórdís og Rannveig en Illugi var langyngstur.
Grettir var 14 ára þegar hann drap fyrst mann. Nokkru síðar fór hann til Noregs og var meðal annars hjá Þorsteini drómundi, eldri hálfbróður sínum. Þar lenti hann í deilum og drap nokkra menn. Síðan kom hann heim, var á Bjargi og lenti fljótt í illdeilum við ýmsa sveitunga sína en var þó rómaður fyrir hreysti og fræknleika. Hann glímdi svo við drauginn Glám á Þórhallsstöðum í Forsæludal og hafði betur en Glámur lagði á hann bölvun og sagði að þaðan í frá mundi flest snúast honum til ógæfu og hann yrði útlagi.
Þorlákstíðir
Þorlákstíðir eru fornar tíðabænir, sem fram að siðskiptum voru sungnar í Skálholti á messudögum Þorláks helga. Textar eru að miklu leyti varðveittir, og þeir eru á latínu. Nótnasetningu má einnig lesa. Sönghópurinn Voces Thules gaf tíðirnar út í heilu lagi á nokkrum diskum en textana á bók árið 2006. Þær taka um þrjár klukkustundir í flutningi. Þorláks finnst sömuleiðis getið í fornum tíðabókum biskupsdæmisins í Niðarósi.
Grettir Ásmundarson
Útlaginn Grettir
Skömmu síðar fór Grettir aftur til Noregs og varð þess þar valdandi fyrir slysni að kviknaði í húsi og margir menn brunnu inni. Þeir voru íslenskir og var Grettir dæmdur sekur skógarmaður þegar hann kom heim. Atli bróðir hans hafði skömmu áður verið drepinn og var banamaður hans Þorbjörn öxnamegin. Grettir drap Þorbjörn og son hans og lagðist síðan út. Næstu tuttugu var hann útlagi víða um land og lifði ýmist á ránum, veiðum eða aðstoð frænda og vina. Oft reyndu menn að fara að honum og drepa hann en það tókst aldrei. Víða má finna örnefni tengd Gretti eða sagnir um að hann hafi dvalið í hellisskútum og á öðrum stöðum sem kenndir eru við hann.
Grettir í Drangey
thumb|left|Drangey. Grettir var mjög myrkfælinn eftir glímuna við Glám og átti erfitt með að vera einn. Hann fékk því Illuga yngsta bróður sinn, sem þá var fimmtán ára, til að vera með sér. Fóru þeir saman, ásamt þrælnum Glaumi, út í Drangey á Skagafirði og settust þar að. Skagfirðingum þótti illt að hafa þá í eynni og fengu Þorbjörn öngul til að vinna á Gretti en honum varð ekkert ágengt því mjög torvelt er að komast upp í eyna. Þeir voru þar nokkur ár og lifðu á bjargfugli og eggjum og sauðfé sem Skagfirðingar áttu í eynni. Sagan segir að eitt sinn hafi eldurinn slokknað hjá þeim. Þeir voru bátlausir og synti Grettir þá í land og sótti eld að Reykjum.
2. deild kvenna í knattspyrnu 1985
Leikar í '''2. deild kvenna í knattspyrnu''' hófust í 4. sinn árið 1985.
Grettir Ásmundarson
Grettir í Drangey
Að lokum fékk Þorbjörn öngull móður sína til að leggja álög á rótarhnyðju sem látin var reka að eynni en þegar Grettir ætlaði að höggva tréð í eldinn fór öxin í fót hans og var það mikið sár og kom sýking í það. Illugi vakti yfir honum en Þorbjörn og menn hans komust að þeim og voru þeir bræður felldir eftir frækilega vörn. Þorbjörn tók höfuð Grettis með sér, fór með það að Bjargi og sýndi Ásdísi móður hans. Hann ætlaði svo að hafa það með sér til Alþingis en hætti við, enda mæltist víg þeirra bræðra illa fyrir og þótti níðingsverk, þar sem Grettir var dauðsjúkur og fjölkynngi hafði verið beitt til að vinna á honum. Var Þorbjörn því dæmdur til að fara úr landi og koma ekki aftur og fékk ekki fé það sem lagt hafði verið til höfuðs Gretti.
Grettis hefnt
Þorbjörn fór til Noregs en taldi sér ekki vært þar þar sem hann vissi af Þorsteini drómundi, bróður Grettis, og fór því suður til Miklagarðs og gekk í lið Væringja. Þorsteinn elti hann þangað, gerðist einnig Væringi og banaði Þorbirni eftir að hafa heyrt hann hælast af vígi Grettis.
2. deild kvenna í knattspyrnu 1985
Stigatafla
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Egg, Inc.
Egg, Inc is er tölvuleikur fyrir snjalltæki. Leikurinn sen er smellileikur er til á  Android and iOS tæki. Markmið leiksins er að spilari reki eggjabú með sem mestum hagnaði.
Leikframvinda byggir á því að spilari smellir á rauðan hnapp með smámynd og útlínumynd af hænu. Þegar smellt er á hnappinn breytist hann í rauða slá. Þegar smellt er á slána þá er kjúklingasvermi er hleypt út úr útungunarstöð og kjúklingahópar fara á stjá en  það þarf að hýsa þá, alla á heilnæmu fæði og hirða egg. Það sem fæst fyrir sölu eggja má svo nota til að bæta við búið og búa í haginn til framtíðar svo sem með að setja fé í rannsóknir sem auka verðmæti eggja og stytta framleiðslutíma. Einnig má auka gróða hæsnabúss með því að byggja verksmiðjubú með stærri hænsnahúsum og stærri sendiferðabílum til eggjaflutninga og reisa  fleiri kornsíló.
Sumar rannsóknir eru greiddar með gulleggjum. Á nokkurra mínútna fresti keyrir hvítur sendibíll framhjá og afsetur pakka af peningum, því meiri eftir því sem búið er stærra og framleiðir verðmætari egg. Drónar eru á sveimi og ef smellt er á þá þá gefa þeir peninga og stöku sinnum gullegg. Þegar eggjabúið verður nógu verðmætt þá getur spilari uppfært og farið að framleiða og selja verðmætari egg.
Einn valkostur er orðstír (e. prestige). Ef það er valið þá endurstillist framgangan en með orðstír þá vinnast svokölluð sálaregg sem hvert um sig eykur hagnað býlisins um 10%.
Í leiknum eru ýmis konar egg og eru þau mismunandi og bætast fleiri tegundir við:
Lítla Dímun
Á eynni var sérstakt sauðfjárkyn sem nú er útdautt. Kindurnar líktust geitum, voru svartar og snögghærðar og minni en aðrar færeyskar kindur en líktust Soay-fénu á Sankti Kilda. Þær voru styggar og erfitt að smala þeim og nokkrum árum eftir að konungur seldi eyna var þeim smalað saman og slátrað en þær sem ekki náðust voru skotnar á færi. Uppstoppaður hrútur, ær og lamb af Lítla-Dímunarkyninu eru þó á Føroya Fornminnissavni.
Þrír kofar eru á eynni sem eru notaðir þegar verið er að sinna fénu. Árið 1918 strandaði danska skonnortan Casper við Lítla Dímun í óveðri en skipverjum, sex að tölu, tókst að komast á land. Þeir gátu klifrað upp þar til þeir fundu kofa og þar voru eldspýtur, eldstæði og eldiviður og þeim tókst að handsama tvær kindur og lemstraðan fugl. Á þessu lifðu þeir í sautján daga en þá tókst þeim að vekja athygli skipverja á færeyskri skútu á sér og var bjargað.
Ríkharður 2. Englandskonungur
thumb|right|Ríkharður 2. Mynd frá síðasta áratug 14. aldar. Ríkharður 2. (6. janúar 1367 – um 14. febrúar 1400) var konungur Englands, sá síðasti af aðalgrein Plantagenet-ættar, frá því að afi hans, Játvarður 3., dó árið 1377 og þar til hann var settur af 1399.
Heimildum ber saman um að Ríkharður hafi þótt óvenju fríður maður, hávaxinn, íþróttamannslegur, vel gefinn og vel menntaður. Hann var enginn stríðsmaður eins og faðir hans og afi höfðu verið og kaus friðarsaminga við Frakka fremur en stríð. Fyrri tíma fræðimenn töldu sumir að hann hefði verið sjúkur á geði en heimildir þykja þó frekar bera merki um að hann hafi þjáðst af ákveðnum persónuleikabrestum, einkum síðustu árin.
Uppvöxtur
Ríkharður var sonur Játvarðar svarta prins, elsta sonar Játvarðar 3., og konu hans Jóhönnu af Kent. Svarti prinsinn dó 1376 og Ríkharður varð þá ríkisarfi þar sem eldri bróðir hans hafði dáið 1372. Hann var tíu ára gamall þegar hann varð konungur. Fyrstu árin voru völdin í höndum ríkisráðs en föðurbróðir konungs, John af Gaunt, hertogi af Lancaster, var þó mjög valdamikill. thumb|left|Ríkharður 2. fylgist með drápi bændaleiðtogans. Aukin skattheimta leiddi til mikillar óánægju landsmanna og bændur gerðu uppreisn árið 1381 og kröfðust þess að bændaánauð yrði lögð af. Ríkharður, sem var aðeins fjórtán ára, hélt ásamt ráðgjöfum sínum á fund leiðtoga uppreisnarmanna, sem höfðu safnast saman fyrir utan London, og reyndi að semja við þá. Hann samþykkti kröfur þeirra en þeir færðu sig þá upp á skaftið og settu fram fleiri kröfur og fór svo að átök brutust út og borgarstjóri Lundúnaborgar drap foringja bændanna. Konunginum unga tókst að róa múginn og koma í veg fyrir að átök yrðu.
Borgarstjórinn safnaði liði sem umkringdi bændaherinn en konungurinn gaf uppreisnarmönnum grið og leyfði þeim að snúa heim til sín. Konungurinn gekk þó á bak orða sinna og þegar óeirðir brutust út annars staðar fór hann með lið og kæfði þær niður. Hann þótti sýna mikið hugrekki og dirfsku þrátt fyrir ungan aldur. Sumir hafa þó haldið því fram að þetta hafi allt verið sjónarspil, sett á svið af ráðgjöfum konungs til að upphefja hann.
Stuttu síðar, 20. janúar 1382, giftist Ríkharður Önnu af Bæheimi, dóttur Karls 4. keisara. Hjúskapurinn átti að afla Englendingum bandamanna á meginlandi Evrópu. Það var ráðgjafinn Michael de la Pole sem stóð að baki samkomulaginu um hjónabandið en margir aðalsmenn voru mótfallnir því og töldu ávinninginn engan, sem reyndist rétt. Samband þeirra Ríkharðs mun hins vegar hafa verið gott og hann var harmi sleginn þegar hún dó 1394, eftir tólf ára hjónaband. Þau áttu engin börn.
Uppreisn aðalsmanna
Ríkharður tók að hluta við stjórnartaumunum 1383 en var mjög háður nánustu ráðgjöfum sínum, einkum Michael de la Pole, sem hann gerði að kanslara (fjármálaráðherra) sínum og síðar jarli af Suffolk, og Robert de Vere, jarli af Oxford, sem gerður var hertogi af Írlandi. Það var ekki síst stríðið í Frakklandi sem olli deilum. Konungur og ráðgjafar hans vildu ganga til samninga en föðurbræður konungs, John af Gaunt og Thomas hertogi af Gloucester, vildu leggja í hernað til að verja lendur Englendinga í Frakklandi. Næstu ár einkenndust af togstreitu og deilum og samkomulag konungsins og föðurbræðra hans fór síversnandi.
Á meðan jókst stöðugt hættan á að Frakkar gerðu innrás í England. Michael de la Pole vildi fá að leggja á háan skatt til að efla varnir ríkisins en þingið neitaði að samþykkja það og krafðist þess á móti að de la Pole yrði látinn víkja. Konungur neyddist til að láta undan og nefnd var komið á fót sem átti að stýra fjármálum konungs næsta árið. Ríkharður fyrtist mjög við þetta. Hann gerði de Vere að kanslara og fór að reyna að styrkja stöðu sína.
John af Gaunt var kominn til Kastilíu, þar sem hann var að reyna að komast að hásætinu, en Gloucester og fleiri aðalsmannanna kröfðust þess að de la Pole, de Vere og fleiri ráðgjafar konungs yrðu ákærðir fyrir landráð. De Vere reyndi að safna liði en var yfirbugaður 20. desember 1387 og neyddist til að flýja land. De la Pole fór einnig úr landi. Ríkharður átti þá ekki annan kost en að láta undan kröfum aðalsmannanna og nokkrir ráðgjafar hans og vinir voru teknir af lífi. Á næstu mánuðum tókst honum þó að styrkja völd sín að nýju, meðal annars vegna þess að John af Gaunt var nú kominn aftur og gegndi stöðu sáttasemjara í enskum stjórnmálum. Ríkharður var líka orðinn fullmyndugur og tók að fullu við stjórninni 3. maí 1389.
Ríkharður ríkti í friði næstu átta árin en þó var ólga undir niðri. Hann fór að reyna að semja um varanlegan frið við Frakka en á endanum var samið um 28 ára vopnahlé árið 1396. Hluti af samkomulaginu var að Ríkharður, sem orðinn var ekkjumaður, skyldi ganga að eiga Ísabellu, dóttur Karls 6. Frakkakonungs. Ekki leist þó öllum vel á þá ráðstöfun þar sem brúðurin var aðeins sex ára að aldri og ljóst að langt yrði í að hún gæti séð Englandi fyrir ríkiserfingja.
Harðstjórnin
Árið 1397 hófst tímabilið sem kallað hefur verið harðstjórn Ríkharðs 2. Hann lét þá handtaka frænda sinn, jarlinn af Gloucester, og fleiri aðalsmenn sem höfðu staðið gegn honum á árunum 1386-1388, og taka suma þeirra af lífi, en Gloucester lést áður en hann var leiddur fyrir rétt, hugsanlega drepinn í fangelsi að skipan Ríkharðs. John af Gaunt gerði ekkert til að koma í veg fyrir þetta og kann að hafa stutt konung. Hann var þó, ásamt syni sínum, Henry Bolingbroke, helsta ógnunin við Ríkharð, enda var Lancaster-fjölskyldan auðugasta fjölskylda Englands og mjög valdamikil. thumb|right|Handtaka Ríkharðs 2. Í desember lenti Bolingbroke í deilum við annan aðalsmann, Thomas de Mowbray, hertoga af Norfolk, og þeir ætluðu að heyja einvígi en konungurinn gerði þá þess í stað báða útlæga.
Afsögn og dauði
John af Gaunt dó 3. febrúar 1399 en Ríkharður leyfði syni hans ekki að snúa heim, heldur gerði hann arflausan. Ríkharður hefur líklega ekki talið frænda sinn, sem var í París, neina ógnun og hélt í herleiðangur til Írlands í maí. En Bolingbroke sneri aftur til Englands í júnílok og menn flykktust þegar til hans, enda var Ríkharður orðinn mjög óvinsæll. Hann hélt því fyrst í stað fram að hann væri aðeins að vitja föðurarfs síns og tókst að styrkja stöðu sína svo að þegar Ríkharður sneri aftur frá Írlandi réði Bolingbroke lögum og lofum. Hann reyndi að semja við frænda sinn en gafst upp 19. ágúst og hét því að segja af sér ef hann fengi að halda lífi. Hann var svo hafður í haldi í Lundúnaturni.
Disturbed
Fyrstu árin sem Brawl (1994-1996)
Áður en söngvari David Draiman gekk til liðs við hljómsveitina sig var hljósveitin kölluð „Brawl“, hljómsveitin samanstóð af söngvari Erich Awalt, gítarleikara Dan Donegan, trommarann Mike Wengren, og bassaleikaranum Steve „Fuzz“ Kmak. Erich Awalt hætti í hljómsveitinni skömmu eftir upptöku af kynningarplötu en hinir þrír aðilarnir fóru að auglýsa eftir söngvara. Þeir auglýstu á opinberri tónlistarstöð í Chicago, kölluð Illinois Entertainer. Draiman hafði svarað auglýsingunni eftir að fara í tuttugu aðrar prufur í sama mánuði. Draiman gekk síðan til liðs við hljómsveitina árið 1996 og hljómsveitin var aftur nefnd „Disturbed“. Þegar spurt er í viðtali hvers vegna hann lagði til að nafnið á hljómsveitinni „Disturbed“, Draiman sagði, „Það var nafn sem ég hafði verið að hugsa um fyrir hljómsveit í mörg ár. Það virtist bara að sýna fram á allt sem við vorum tilfinningalega á þeim tíma. Það bara var vit í því.“
„The Sickness“ : 1998–2000
Eftir að endurnefna hljómsveitina, Disturbed byrjað að taka upp nokkur demó og spilaði á tónleikum. Hljómsveitin að lokum undirritaði samning með Giant Records. Árið 2000 var frumrauns hljómsveitarinnar komin út, sem bar yfirskriftina The Sickness. Platan náði 29. sæti á Billboard 200 listanum. Áður en hljómsveitin gekk til liðs við Evróputúr Marilyn Manson árið 2001, meiddist bassaleikarinn Steve Kmak gat ekki spilað með í hljómsveitinni vegna ökklabrots En hann tók þátt í tónleikum hljómsveitarinnar 11. og 12. janúar, 2001 í Chicago. Á túrnum um Evrópu, Marty O'Brien fór í stað Kmak þangað til hann gat spilað aftur.
„Believe“: 2001–2003
Í febrúar 2001 var tilkynnt að hljómsveitin hafði endurgert lagið Midlife Crisis til heiðurs Faith No More, hins vegar var endurgerðin ekki notuð á plötuna. Þann 4. júní 2002 gaf Disturbed út heimildarmynd um hljómsveitina, hún hét M.O.L., myndin sýndi hljómsveitina í hljóðveri og í ferðum, tónlistar myndbönd og tónleika.
Þann 17. september 2002 gaf Disturbed út aðra stúdíóplötu sína, Believe („Trúðu“).
Árið 2003, tók hljómsveitin aftur þátt í Ozzfest-túrnum og hóf sitt eigið tónleikaferðalag eftir það Music As A Weapon II („Tónlist sem Vopn II“). Hljómsveitirnar Chevelle, Taproot og Unloco fóru í tónleikaferðalag með þeim. Eftir Disturbed lauk Music As A Weapon II-ferðinni, var Steve Kmak rekinn úr hljómsveitinni vegna persónuleiks ágreinings. Honum var skipt út fyrir John Moyer, sem er núverandi bassaleikara. Kvöldið sem Moyer varð nýji bassaleikari hljómsveitarinnar, Disturbed spilaði á tónleikum í House of Blues og flutti tvö ný lög, Hell („Helvíti“) og Monster („Skrímsli“), sem bæði eru lög á B-hlið þriðju breiðskífu hljómsveitarinnar, Ten Thousand Fists.
„Ten Thousand Fists“ : 2004–2006
Þriðja stúdíóplata Disturbed, Ten Thousand Fists, var gefin út 20. september 2005. Platan seldist í 238.000 eintökum viku eftir útgáfu hennar. Platan varð að platínu plötu, seldi 1.000.000 eintök, í Bandaríkjunum þann 5. janúar 2006. Hljómsveitin fór í tónleikaferðir með 10 Years („10 Ára“) og Ill Niño („Veikt barn“) í stuðningi við plötuna. Disturbed var á Ozzfest 2006 ásamt Ozzy Osbourne, System of a Down, Lacuna Coil, DragonForce, Avenged Sevenfold og Hatebreed.
Árið 2006, var Evrópuferð áætluð en hafði verið frestað tvisvar vegna þess að David Draiman var með alvarlegt bakflæði, sem hafði áhrif á rödd hans. Draiman fór í skurðaðgerð vegna þessa sem gekk vel, og síðan þá hefur David Draiman takmarkað drykkju sína.
Staðarhóls-Páll (Páll Jónsson)
Páll Jónsson, iðulega kallaður Staðarhóls-Páll, (um 1534 – 10. apríl 1598) var af Svalbarðsætt, sonur Jóns Magnússonar ríka á Svalbarði og Ragnheiðar á rauðum sokkum. Hann var sýslumaður og bjó um tíma á Staðarhóli í Dalasýslu en lengst af á Reykhólum í Reykhólasveit.
Páll nam í Munkaþverárklaustri og einnig utanlands. Hann var talinn einn mestur lagamaður á sinni tíð og þótti heldur harðdrægur í viðskiptum. Hann kvæntist Helgu Aradóttur, sem var dóttir Ara sonar Jóns biskups Arasonar 2. janúar 1558, og unnust þau mjög í fyrstu en ástir þeirra kólnuðu brátt og versnaði allur vinskapur. Kvað Páll þá heldur ósnoturlega um hana (sjá hér), en hafði áður ort til hennar eldheit ástarljóð. Þau slitu svo að lokum samvistir. Páll var frumlegt skáld og í kveðskap hans gætir talsvert ljóðrænnar náttúrurómantíkur sem fremur minnir á miðevrópskan skáldskap þess tíma en íslenskan.
Ragnar Arnalds
Ragnar Arnalds (f. 8. júlí 1938, d. 15. september 2022) var íslenskur rithöfundur, alþingismaður og fyrrum menntamála- og samgönguráðherra og fjármálaráðherra Íslands. Hann sat á þingi á árunum 1963-67 og svo 1971-99, samanlagt 32 ár. Hann var formaður Heimssýnar, hreyfingar sjálfstæðissinna í Evrópumálum, á árunum 2002-09, sat í bankaráði Seðlabanka Íslands og var virkur innan VG.
Ragnar útskrifaðist frá Menntaskólanum í Reykjavík 1958 og vann sem kennari við Gagnfræðaskólann í Flensborg í Hafnarfirði í eitt ár. Ragnar var ritstjóri Frjálsrar þjóðar, tímarits sem barðist gegn veru hermanna á Íslandi. Hann fluttist til Svíþjóðar þar sem hann stundaði nám í bókmenntum og heimspeki á árunum 1959-61. Hann sneri svo aftur heim og útskrifaðist sem lögfræðingur frá Háskóla Íslands 1968. Hann var formaður Alþýðubandalagsins 1968-77 og skólastjóri við barna- og unglingaskólann í Varmahlíð í Skagafirði 1970-72.
Stefán Ólafsson (f. 1619)
thumb|| Stefán Ólafsson (um 1619 – 29. ágúst 1688) var skáld, prestur og prófastur í Vallanesi. Hann fæddist á Kirkjubæ í Hróarstungu, sonur síra Ólafs Einarssonar skálds en Einar Sigurðsson í Eydölum var afi hans. Stefán var ungur settur til mennta, fyrst í Skálholtsskóla en síðar í Kaupmannahafnarháskóla. Hann sökkti sér á þeim árum mjög niður í norræn fræði og þýddi meðal annars Völuspá á latínu. Eftir fimm ára dvöl í Kaupmannahöfn sneri Stefán aftur til Íslands sumarið 1648. Árið eftir varð hann prestur í Vallanesi og síðar prófastur og þar bjó hann til dauðadags. Stefán orti mikið, bæði sálma og veraldleg kvæði. Er sumt af skáldskap hans létt og lipurt, gjarnan ort við lög og ætlað til söngs.
Finnur Hallsson
Finnur Hallsson (d. 1145) var íslenskur lögsögumaður og prestur á 12. öld og gegndi embættinu frá 1139 til dauðadags.
Finnur var sonur Halls Órækjusonar, sem var einn heimildarmanna Ara fróða, og bjó í Hofteigi á Jökuldal. Kona hans var Halldís Bergþórsdóttir, bróðurdóttir Hafliða Mássonar á Breiðabólstað í Vesturhópi.
Íslensk og erlend dægurlög 1
Íslensk og erlend dægurlög 1 er 45-snúninga hljómplata gefin út af Íslenzkum tónum árið 1954. Á henni flytur Sigurður Ólafsson tvö lög með hljómsveit Bjarna Böðvarssonar, Sigurveig Hjaltested og Alfreð Clausen flytja eitt lag með hljómsveit Carl Billich og Ingibjörg Þorbergs og Alfreð Clausen flytja lag með hljómsveit Josef Felzmann. Platan er hljóðrituð í mono. Upptaka: Ríkisútvarpið. Pressun: AS Nera í Osló. Prentun: Alþýðuprentsmiðjan.
Bettenhoven
Bettenhoven er smábær í Belgíu. Er talið að nafn Beethovens sé leitt af heiti bæjarins.
Í dag tilheyrir bærinn sveitarfélaginu Waremme, í franska hluta Belgíu í héraðinu Liège en var áður sjálfstætt bæjarfélag þar til það sameinaðist 1977. Kirkjan í bænum er tileinkuð Lambert af Maastricht.
Nafnið Bettenhoven er flæmsk-hollenskt en er Betincoû á fransk-vallónsku.
Viðtækjaverslun ríkisins
Viðtækjaverslun ríkisins var heildsala í Reykjavík sem hafði einkasölu á útvörpum á Íslandi. Viðtækjaverslunin var stofnsett árið 1930, samhliða tilkomu Ríkisútvarpsins. Viðtækjaverslunin var aðeins með útibú í Reykjavík, en samdi við menn eða félög út á landi um að hafa á hendi smásölu á tækjunum. Verslunin hafði fyrst tvær tegundir útvarpa á boðstólnum: Philips og Telefunken. Hún var lögð niður árið 1967.
Árið 1925 stofnuðu þrír menn félagið Hjalti Björnsson & Co í Reykjavík. Það voru þeir Hjalti Björnsson kaupmaður og konsúll, Sighvatur Blondahl heildsali og Gísli Finsen kaupmaður. Þessir menn fluttu fyrstir inn útvarpstæki á Íslandi árið 1924 og nokkru síðar útvarpsgrammafóna. Þetta voru Telefunkentæki, sem náðu erlendum stöðvum. Næsti innflytjandi útvarpstækja var Snorri B.P. Arnar, hann flutti inn Philipstæki. En þegar Viðtækjaverslun ríkisins komst á laggirnar misstu tækjasalarnir umboð sitt. Gísli Finsen hafði kynnt sér viðgerðir á Telefunkentækjum í Þýskalandi svo hann var skipaður fulltrúi og sölumaður hjá Viðtækjaversluninni og starfaði þar þangað til að einkasalan var lögð niður og hafði hún þá starfað í 37 ár. Aðrir, sem störfuðu þarna allan tímann, voru Filippus Gunnlaugsson verslunarmaður, Jóhann Ólafsson bókari og Kristján Kristjánsson söngvari.
Viðtækjaverslunin hafði einnig með að gera bifreiða-og hjólbarðaeinkasölu. Innflutningur á bifreiðum hjá bifreiðaeinkasölunni var ekki mikill. Eitthvað var flutt inn af Fiat bílum frá Ítalíu, smávegis af notuðum eða nýjum bílum frá Bretlandi og frá Bandaríkjunum. Þeir sem bílana fengu voru læknar, atvinnubílstjórar, sérstakir gæðingar, eða pólitíkusar.
Ráðunautur einkasölunnar var Gunnlaugur Briem verkfræðingur. Framkvæmdastjóri hennar var Sveinn Ingvarsson, lögfræðingur, sonur Ingvars Pálmasonar alþingismanns.
Viðtækjaverslun ríkisins var til húsa að Lækjargötu 10B.
Spádómur
thumb|right|Spámaður frá [[Kamerún.]] Spádómur er umsögn um framtíðina. Þeir sem hafa þennan hæfileika nefnast spámenn eða spákonur.
Sláttutætari
thumb|Sláttutætari
Sláttutætari eða sláttukóngur er sláttuvél notuð í landbúnaði til að slá gras og því blásið í vagn, t.d. sjálfhleðslu- eða sturtuvagn. Sláttutætarar eru mikið notaðir við votverkun heys.
Tengt efni
Grønthøster Récolteuse-hacheuse Forhaustar Slaghack Niittosilppuri
Barnaby ræður gátuna
thumb|right|Merki þáttanna. Barnaby ræður gátuna (enska: Midsomer Murders) eru sakamálaþættir í fullri lengd (90-100 mínútur) sem hafa verið sýndir á bresku sjónvarpsstöðinni ITV frá árinu 1997. Þeir byggja á bókaröð Caroline Graham um Barnaby lögregluforingja sem Anthony Horowitz skrifaði fyrstu handritin upp úr. Núverandi aðalsöguhetja er John Barnaby, leikinn af Neil Dudgeon, en fyrstu þrettán þáttaraðirnar var aðalpersónan Tom Barnaby, leikinn af John Nettles.
Allir þættirnir ganga út á morðmál sem koma upp í fallegum og friðsælum þorpum skálduðu sýslunnar Midsomer. Innblásturinn að sögusviðinu er að hluta frá Somerset-sýslu í Suðvestur-Englandi, sérstaklega bænum Midsomer Norton. Aðeins tveir þættir gerast annars staðar: í Brighton (75) og Kaupmannahöfn (100). Mikilvægur hluti af sögunum er andstæðan milli hins friðsæla sögusviðs og hryllilegu morðanna sem þar eiga sér stað. Svartur húmor einkennir þættina.
Í maí 2023 höfðu 138 þættir verið sýndir í samtals 24 þáttaröðum. Hver þáttaröð er 4-8 þættir.
Vikurbreyskja
Vikurbreyskja eða öræfaostur (fræðiheiti: Stereocaulon arcticum) er runnflétta sem vex á mold, vikrum söndum eða sandorpnum hraunum. Hún er mjög algeng um allt land.
Grening og útlit
Yfirborð vikurbreyskju er greinótt og þétt alsett þalvörtum með dökkri laut í miðju. Aðeins hraunbreyskja hefur svipaðar þalvörtur og vikurbreyskjan. Þalvörtur vikurbreyskju eru þó aðeins bústnari og innihalda Nostoc-bakteríur en þalvörtur hraunbreyskju innihalda Stigonema.
Erfitt getur verið að greina vikurbreyskju frá hraunbreyskju en oft er hægt að treysta á undirlagið þar sem vikurbreyskjan vex á vikrum og söndum en hraunbreyskja nánast alltaf á föstu undirlagi, til dæmis hrauni eða bergi.
Efnafræði
Vikurbreyskja inniheldur efni sem flúrljóma í útfjólubláu ljósi og verður því sjálflýsandi í bílljósi.
Vikurbreyskja inniheldur fléttuefnin atranórin, stictinsýru og norstictinsýru.
Íslensk og erlend dægurlög 2
Íslensk og erlend dægurlög 1 er 45-snúninga hljómplata gefin út af Íslenzkum tónum árið 1954. Á henni flytur Alfreð Clausen tvö lög með hljómsveit Josef Felzmann og Svavar Lárusson flytur lag með hljómsveit Aage Lorange og annað með SY-WE-LA kvartettinum. Platan er hljóðrituð í mono. Upptaka: Ríkisútvarpið og Norska útvarpið. Pressun: AS Nera í Osló. Prentun: Alþýðuprentsmiðjan.
1. deild karla í knattspyrnu 2009
Leikar í '''1. deild karla í knattspyrnu''' hófust í 55. sinn árið 2009.
Juan Carlos Villamayor
Juan Carlos Villamayor (fæddur 5. mars 1969) er fyrrverandi knattspyrnumaður. Hann spilaði 18 leiki og skoraði 3 mörk með landsliðinu.
Ummyndun
Ummyndun eða myndbreyting er þegar fólk, dýr eða hlutir breyta um form. Í bókmenntum eru ummyndanir stundum tengdar göldrum, t.d. í Ódysseifskviðu Hómers, Gullna asnanum eftir rómverska rithöfundinn Apuleius og í bókunum um Harry Potter. Galdrarnir eru stundum taldir vera misjafnlega erfiðir eftir því hverju og í hvað hlutunum er breytt. Ummyndun er námsgrein í Hogwartsskóla, kennd af Minervu McGonagall.
Guðmundur Þorgeirsson
Guðmundur Þorgeirsson var íslenskur lögsögumaður á 12. öld og gegndi embættinu á árunum 1123 - 1134. Lögsögumannatal Ara fróða í Íslendingabók endar á Guðmundi.
Ætt Guðmundar er óþekkt en Jón Sigurðsson segir í Lögsögumannatali og lögmanna að hann hafi að öllum líkindum verið norðlenskur. Hans er víða getið í Grágás og talað um ýmis nýmæli sem tekin voru upp í lögsögumannstíð hans. Á fyrsta embættisári hans var Kristniréttur hinn forni lögtekinn en ekki er víst að Guðmundur hafi komið að því.
Börn Guðmundar voru Þuríður, móðir Guðmundar dýra Þorvaldssonar, og Þorgeir, sem var prestur norðanlands.
Lordi
thumb|Lordi 2023. Lordi er finnsk þungarokkshljómsveit sem sigraði í söngvakeppni evrópskra sjónvarpsstöðva árið 2006. Sveitin er þekkt fyrir að koma ávallt fram í skrímslabúningum, raunar neita þeir alfarið að láta taka af sér myndir eða fara í viðtöl án búninganna. Nafnið er samsvarandi enska orðinu „lord“ sem getur þýtt ýmislegt í íslensku.
Tenglar
lordi.fi
Hlíðardalsskóli
right|thumb|HlíðardalsskóliHlíðardalsskóli er fyrrverandi grunnskóli í Þorlákshöfn í Ölfusi. Grunnskóli Þorlákshafnar hefur tekið við kennslu barna í Þorlákshöfn.
Þar var meðferðarheimilið Byrgið með starfsemi frá 1997 en óljóst er hvenær henni var hætt.
1. deild karla í knattspyrnu 1989
Árið 1989 var Íslandsmótið í knattspyrnu haldið í 78. skipti. KA vann sinn fyrsta og eina titil. Tíu lið tóku þátt.
Markahæstu menn
Skoruð voru 227 mörk, eða 2,522 mörk að meðaltali í leik.
Þjöppun mynda
Þjöppun mynda er það að nota gagnaþjöppun á stafrænar myndir. Markmiðið er að minnka endurtekningu í myndagögnunum til að geyma gögnin á sem hagkvæmasta máta.
Þjöppun mynda getur verið þannig að myndin tapar gæðum (e. lossy) eða að hún glati engum gæðum (e. lossless). Þjöppun án gæðataps er oftast notuð fyrir einfaldar myndir eins og tæknilegar teikningar, íkona eða teiknimyndir. Þjöppun með gæðatapi hentar best fyrir ljósmyndir (eða myndir með mörgum mismunandi litum) þar sem smávægilegt (oftast óskynjanlegt) tap á nákvæmni er ásættanlegt til að ná töluverðri minnkun á stærð gagna.
Þjöppun án gæðataps er notuð fyrir BMP-myndir og einnig myndasnið sem nota LZW-algóritman (GIF, TIFF og PNG). Þjöppun með gæðatapi er notuð fyrir JPEG (JPG) myndir.
AFC
AFC getur átt við eftirfarandi:
Roslin
thumb|right|Roslin Roslin (áður skrifað Rosslyn eða Roslyn) er þorp í Midlothian í Skotlandi rétt sunnan við Edinborg. Þorpið stendur í Roslindal á norðvesturbakka árinnar Lothian Esk. Orrustan um Roslin var mikilvæg orrusta í Fyrsta sjálfstæðisstríði Skota árið 1303. Þá hafði Sinclair-ætt gert þorpið að heimabæ sínum. Roslinkastali var reistur af þeim frá 14. öld. Árið 1446 lét William Sinclair, 1. jarl af Katanesi reisa Rosslyn-kapellu við kastalann. Dalurinn, kastalinn og kapellan urðu vinsælir áfangastaðir ferðamanna á 19. öld. Kastalinn er enn í eigu jarlsins af Rosslyn sem nú er Peter St Clair-Erskine.
Roslinstofnunin, rannsóknarstofnun í líffræði þar sem kindin Dollý var klónuð árið 1996, var áður staðsett í þorpinu en flutti árið 2011 til Edinborgar.
Graphics Interchange Format
Sniðið notar litaspjald með allt að 256 mismunandi litum. Það styður einnig hreyfingu og leyfir sérstakt litaspjald með 256 litum fyrir hvern ramma. Litatakmörkunin gerir GIF sniðið óhentugt fyrir ljósmyndir og aðrar myndir með mörgum litum - en hentugt fyrir einfaldar myndir með litum sem blandast ekki.
GIF myndir eru þjappaðar með LZW-algóritma til að minnka skráarstærðina án þess að tapa gæðum myndarinnar.
Epikúros
Epikúros (341 f.Kr. á eynni Samos í Grikklandi – 270 f.Kr. í Aþenu í Grikklandi) (gríska: Ἐπίκουρος) var grískur heimspekingur og upphafsmaður epikúrismans, einnar vinsælustu heimspekistefnunnar á helleníska tímanum.
Ævi
Foreldrar Epikúrosar voru Neókles og Kærestrate. Þau voru bæði aþenskir borgarar en fluttust til aþensku nýlendunnar á eynni Samos í Eyjahafinu. Samkvæmt Apollodóros (að sögn sagnaritarans Díogenesar Laertíosar, sjá X.14-15) fæddist hann á sjöunda degi gamelíonmánaðar á þriðja ári 109. ólympíutíðar, þegar Sósígenes var arkon (þ.e. í febrúar árið 341 f.Kr.). Hann sneri aftur til Aþenu átján ára gamall til þess að hljóta herþjálfun.
Hann dvaldi með föður sínum í Kólofon eftir að Perídikkas hafði rekið aþensku nýlendubúana burt frá Samos vegna uppreisnar þeirra í kjölfar andláts Alexanders mikla (u.þ.b. 320 f.Kr.). Hann varði næstu árum í Kólofon, Lampsakos, og Mýtilene, þar sem hann stofnaði skóla 32 ára að aldri og hóf að laða til sín nemendur. Í arkonstíð Anaxíkratesar (307-306 f.Kr.) sneri hann á ný aftur til Aþenu þar sem hann stofnaði skólann sem varð þekktur undir nafninu Garðurinn, en skólinn dró nafn sitt af garðinum þar sem kennslan fór fram, u.þ.b. miðja vegu milli súlnaganganna Stoa poikile og Akademíunnar, skólans sem Platon hafði stofnað.
Epikúros lést á öðru ári 127. ólympíutíðar, er Pýþaratos var arkon, þá 72 ára gamall.
Skóli Epikúrosar
Í skóla Epikúrosar voru fáir en dyggir nemendur og fylgismenn Epikúrosar meðan hann lifði. Helstu fylgjendur hans voru Hermarkos, Idomeneifur frá Lampsakos sem fjármagnaði skólann, Leonteifur og Þemista, kona hans, satíristinn Kolotes, stærðfræðingurinn Polýænos frá Lampsakos og Metrodóros, sem átti mikinn þátt í að auka vinsældir kenninga Epikúrosar. Skólinn var upphaflega í bakgarði Epikúrosar. Seneca segir í tuttugasta og fyrsta bréfi sínu að á áletrun á hliðinu að garðinum hafi staðið:
Epikúros leyfði konum og þrælum að taka þátt í skóla sínum.
Vinsældir skólans jukust og hann varð ásamt stóuspeki og efahyggju einn þriggja meginskóla heimspekinnar á hellenískum tíma og hann hélt velli fram á keisaratímann í Róm. Í Róm var skáldið Títus Lúcretíus Carus helsti málsvari stefnunnar. Hann samdi kvæðið Um eðli hlutanna (De rerum natura), epískt ljóð í sex bókum, sem var ætlað að auka vinsældir stefnunnar og laða að nýja fylgjendur. Kvæðið fjallar einkum um náttúruspeki epikúrismans. Rómverski stjórnmálamaðurinn og heimspekingurinn Cíceró var önnur mikilvæg heimild um epikúrisma, enda þótt hann sé afar gagnrýninn á epikúrismann. Díogenes frá Önóanda er einnig mikilvæg heimild.
Eftir að Constantinus fyrsti gerði kristni að ríkistrú Rómaveldis féll epikúrisminn í ónáð. Kenning Epikúrosar um að guðirnir létu sig mannleg mál ekki varða hafði ávallt rekist á við hugmyndir abrahamískra trúarbragða um guð. Guð og kenningar heimspekinnar voru í grundvallaratriðum ósamrýmanlegar. Sem dæmi um þetta má nefna að í talmúdískum bókmenntum er orðið fyrir villutrúarmann „apikouros“. Skólinn gekk í gegnum langt tímabil hnignunar og óvinsælda. Hins vegar lífguðu vísindamenn upp á eindahyggjuna á 18. og 19. öld. Seint á 20. öld gekk epikúrisminn sjálfur í endurnýjun lífdaga.
Kenningar
Kenningar Epikúrosar voru frábrugðnar kenningum annarra grískra hugsuða tímabilsins og voru einnig frábrugðnar kenningum eldri spekinga en byggðu eigi að síður á mörgum atriðum í heimspeki Demókrítosar. Líkt og Demókrítos var Epikúros eindahyggjumaður og trúði að heimurinn væri á endanum myndaður úr örsmáum efnislegum eindum sem voru nefnd ódeili (atóm) og sem flugu í gegnum tómarúm. Allt sem gerist er afleiðing af árekstrum ódeilanna, sameiningu þeirra þegar þær loða hver við aðra án tilgangs eða markmiðs með hreyfingu þeirra.
Í þekkingarfræði lagði Epikúros lagði áherslu á skynjun og skynreynslu. Lúcretíus segir að hann hafi verið einn af fyrstu grísku hugsuðunum sem braust undan guðsótta og guðsdýrkun, sem var algeng á hans tíma, en Epikúros játaði jafnframt að trúarlegar athafnir væru gagnlegar sem leið til íhugunar um guðina og til þess að nota þá sem dæmi um hið ánægjulega líf.
PNG
PNG (Portable Network Graphics) er bitmap myndasnið sem notar þjöppun án gæðataps. PNG var búið til til þess að bæta og koma í staðinn fyrir GIF sniðið.
Epikúros
Kenningar
Heimspeki Epikúrosar byggir á þeirri kenningu að öll gæði og allt böl séu afleiðingar skynjunar. Ánægjulegar skynjanir eru góðar. Sársaukafullar skynjanir eru slæmar. Þótt Epikúros hafi oft verið misskilinn og talinn hafa mælt fyrir hóflausum eltingaleik við ánægju var kenning hans þó sú að hin æðstu gæði séu fólgin í lausn undan sársauka (jafnt líkamlegum sársauka sem andlegum).
Þótt Epikúros hafi talið gott að leitast við að vera ánægður var hann þó ekki nautnahyggjumaður í nútímaskilningi. Hann varaði við því að eltast óhóflega við ánægju vegna þess að slíkt leiðir oft til sársauka. Til dæmis varaði Epikúros við því að eltast of ákaflega við ástina þar eð slíkt leiðir oft til óróleika og sársauka. Rökin mætti ef til vill nefna „timburmannarökin“. Að eiga sér góða vini sem maður getur reitt sig á er hins vegar eitt mikilvægasta atriðið í ánægjulegu lífi.
Epikúros trúði því einnig (andstætt Aristótelesi) að dauðinn væri ekki slæmur. Samkvæmt kenningu Epikúrosar eru gæði og böl (í formi ánægju og sársauka) afleiðingar af skynjunum okkar. Án skynjunar er ekkert böl. Þegar maður er á lífi finnur hann ekki til sársauka af völdum dauðans vegna þess að hann er ekki dauður. Þegar maður deyr finnur hann ekki til sársauka af völdum dauðans vegna þess að hann er dauður og þar sem dauði er tortíming getur hann ekki skynjað neitt lengur. Þar af leiðandi segir Epikúros að „dauðinn er okkur ekkert“.
Andsætt stóumönnum sýndu epikúringar stjórnmálaþáttöku engan áhuga, enda töldu þeir slíkt einungis leiða til áhyggja og óróleika. „Lifðu lífinu í einangrun!“ var ráð Epikúrosar. Líkja má garði hans við kommúnur nútímans. Margir hafa leitað hælis frá skarkala samfélagsins með því að einangra sig frá samfélaginu.
Ein þekktasta kennisetning epikúrismans, sem lýsir epikúrismanum í hnotskurn er λάθε βιώσας eða laþe biōsas (Plútarkos De latenter vivendo 1128c; Flavius Philostratus Vita Apollonii 8.28.12), sem merkir „lifðu í laumi“, þ.e. komdu þér í gegnum lífið án þess að draga athygli að sjálfum þér, lifðu lífinu án þess að leita dýrðar, auðs eða valda, án frægðar og njóttu litlu hlutanna, eins og matar og vinskapar o.s.frv.
Arfleifð
Epikúros var einn af fyrstu heimspekingunum sem útskýrði réttlætishugtakið á grundvelli samfélagssáttmála. Hann skilgreindi réttlæti sem samkomulag um að „valda ekki skaða og verða ekki fyrir skaða“. Tilgangurinn með því að búa í samfélagi með öðrum þar sem lög gilda og refsing er við lagabrotum er sá að vernda borgarana frá skaða svo að maður sé frjáls til þess að leita hamingjunnar. Af þessum sökum eru lög, sem leggja mönnum ekki lið til þess að leita hamingjunnar, ranglát.
Lýðræðislegir hugsuðir frönsku byltingarinnar tóku þessa hugmynd upp síðar og aðrir, líkt og John Locke, sem skrifaði að fólk ætti rétt á „lífi, frelsi, og eignum“. Locke taldi að líkami manns væri eign manns og því myndi eignarréttur manns tryggja öryggi manns sjálfs jafnt sem eigna manns.
Þessi hugsun lifði áfram í Sjálfstæðisyfirlýsingu Bandaríkjanna af stofnfeðrum Bandaríkjanna svo sem Thomas Jefferson sem skrifaði að menn ættu rétt á „lífi, frelsi og að leita hamingjunnar“.
Epikúros var einnig mikilvægur innblástur fyrir Friedrich Nietzsche. Nietzsche getur um mætur sínar á Epikúrosi víða í ritum sínum, m.a. í Hinum hýru vísindum, Handan góðs og ills og í einkabréfum sínum til Peters Gast. Nietzsche laðaðist m.a. að getu Epikúrosar til að viðhalda glaðværu heimspekilegu viðhorfi þótt hann stæði frammi fyrir líkamlegum sársauka. Nietzsche þjáðist einig af völdum ýmissa sjúkdóma um ævina. Eigi að síður taldi hann að hugmynd Epikúrosar um hamingjuna sem lausn undan sársauka og óróleika væri og passíf og neikvæð.
Grábreyskja
Grábreyskja (fræðiheiti: Stereocaulon alpinum) er tegund fléttna af breyskjuætt. Hún er algeng um allt land á láglendi og upp til fjalla en vex helst í mólendi og grónum hlíðum.
Grábreyskja myndar greinar með gráum þalvörtum. Þalvörturnar snúa yfirleitt í sömu átt á greinnni þannig. Askhirslur vantar oft en þær eru brúnleitar, nokkuð stórar og endastæðar. Grábreyskja líkist mjög dílbreyskju en greinist frá henni á því að grábreyskja hefur bláþörunga af ættkvíslinni Nostoc en dílbreyskja af ætt Stigonema.
Rögnvaldur Eysteinsson
Rögnvaldur Eysteinsson Mærajarl var norskur höfðingi á 9. öld, sonur Eysteins glumru Ívarssonar Upplendingajarls og Ástríðar Rögnvaldsdóttur. Hann var mikill vinur og bandamaður Haraldar hárfagra og konungur virti hann mikils.
Kona Rögnvaldar var Ragnhildur Hrólfsdóttir nefju og voru synir þeirra Ívar, sem féll í Suðureyjum í herferð Haraldar konungs þangað, Göngu-Hrólfur, sem sagður er hafa verið fyrsti hertogi í Normandí og forfaðir Englandskonunga, og Þórir, sem kallaður var þegjandi. Með Gróu frillu sinni átti Rögnvaldur synina Torf-Einar, jarl í Orkneyjum, Hallað jarl í Orkneyjum og Hrollaug, landnámsmann á Íslandi og afa Síðu-Halls, og voru þeir mun eldri en skilgetnu synirnir.
Þegar Ívar sonur Rögnvaldar féll gaf Haraldur konungur Rögnvaldi jarlsnafn í Orkneyjum í sonarbætur, en Rögnvaldur vildi ekki setjast að í eyjunum, gaf Sigurði bróður sínum jarlsdæmið sama dag og var áfram á Mæri. Rögnvaldur telst þó fyrsti Orkneyjajarlinn þótt hann væri aðeins jarl einn dag. Afkomendur þeirra bræðra urðu síðan Orkneyjajarlar.
Haraldur konungur átti marga syni og þegar þeir uxu upp voru þeir ósáttir við að faðir þeirra setti þá ekki til metorða en hafði jarl í hverju fylki. Tveir synir konungs, Hálfdan háleggur og Guðröður ljómi, fóru því eitt vorið með mikla sveit manna, gerðu Rögnvaldi Mærajarli aðför og brenndu hann inni ásamt sextíu öðrum. Þórir þegjandi tók þá við jarldæmi föður síns og gifti Haraldur konungur honum Ólöfu árbót dóttur sína.
France Prešeren
thumb|Brjóstmynd af France Prešeren í fæðingarbæ hans Vrba France Prešeren (3. desember 1800 – 8. febrúar 1849) var ljóðskáld sem orti á slóvensku. Hann er þjóðskáld Slóvena og hefur þar sömu stöðu og Jónas Hallgrímsson á Íslandi. Prešeren var lögfræðingur að mennt. Hann orti sonnettur að ítölskum hætti.